༄༅། །འཇམ་དཔལ་ཡེ་ཤེས་སེམས་དཔའ་ལ་ཕྱ་ག་འཚལ་ལོ། །ནམ་མཁའི་
གནས་སུ་ནམ་མཁའ་གང་བ་ཡི། །སོགས་ཀྱི་སྐྱབས་འགྲོ་དང་། བདག་དང་མཐའ་ཡས་སེམས་ཅན་
རྣམས། སོགས། སེམས་བསྐྱེད་བྱ། རྡོ་རྗེ་སློབ་དཔོན་སངས་རྒྱས་དཔལ། སོགས། ཡན་ལག་བདུན་པ་
སྔོན་དུ་སོང་ནས། ཨཱཿ ཆོས་རྣམས་སྟོང་པ་བྱང་ཆུབ་སེམས། །དམིགས་མེད་སྙིང་རྗེ་ཆེན་པོའི་
གདངས། །ཟུང་འཇུག་སྔགས་ཀྱི་ཡི་གེར་ཤར། །ཕེ་རཀྴ་ཀུ་རུ་ཧཱུཾ། དེ་ལས་འོད་འཕྲོས་
རྒྱལ་བ་རྣམས། །བསྐུལ་ཞིང་བྱིན་རླབས་ནུས་པ་ཀུན། །བསྡུས་ཤིང་བརྟན་པས་ཡོངས་
གྱུར་པ། །འཇིག་རྟེན་འདས་དང་མ་འདས་མཚམས། །དངས་གསལ་རིན་ཆེན་རྒྱ་མཚོའི་
སྟེང་། །ས་བདག་ཀླུ་གཉན་གཟས་པོའི་ཞིང་། །མཚན་ཉིད་རྫོགས་པའི་ཕོ་བྲང་ཆེ། །ཀླུ་
ཆེན་བརྒྱད་ཀྱིས་ཁ་བད་དང་། །གདུགས་པའི་རོ་ཉེ་དྲལ་གདུང་གིས། །གནམ་ས་སྟེང་
འོག་ཁྱབ་པའི་དབུས། །རིགས་ལྔའི་ཀླུ་འབུམ་ས་བདག་སྟོང༌། །གཉན་འབུམ་བཅལ་
དུ་བཀྲམ་པའི་སྟེང་། །འཇམ་དཔལ་ཁྲོས་པའི་ངོ་བོ་ཉིད། །ནཱ་ག་རཀྴ་ཏི་པ་ཙ། །མཐིང་
ནག་སྟོང་ཟིལ་བཅག་པའི་མདོག །དབུ་དགུ་ཟ་བྱེད་སྲིན་པོའི་གདོང་། །སྟོང་ཉིད་བཅུ་
དྲུག་ཕྱག་གིས་མཛེས། །རི་རབ་ལྟ་བུར་བརྗིད་པའི་སྐུ། །སྐུ་སྟོད་སྲིན་པོའི་གཟུགས་ཉིད་
ལ༑ ༑རི་རབ་ལྷུན་པོར་བསྟེན་པའི་ཚུལ། །སྐུ་སྨད་གཡུ་སྦྲུལ་རྒྱ་མཚོར་འཁྲིལ། །སྦྲུལ་
མགོ་དགུ་ཡི་གདེངས་ཀ་ཡི། །དབུས་མར་ཉི་ཟླ་པདྨའི་སྟེང་། །བླ་མ་རྡོ་རྗེ་མི་བསྐྱོད་པ། །
མཐིང་གསལ་རྡོར་དྲིལ་ཐུགས་ཀར་བསྣོལ། །གཡས་བརྒྱད་གཅོད་པའི་གྲི་གུག་ཕྱར། །
གཡོན་བརྒྱད་འཆིང་བའི་སྦྲུལ་ཞགས་བསྣམས། །གྲུ་གསུམ་ཞལ་ནས་ཨིག་ཤ་སྒྲོག །ཀླུ་
126

བླ་སྒྲུབ་སྐོར།
དང་སྡེ་བརྒྱད་གཤེད་མར་གྱུར། །གནས་གསུམ་འཇམ་དཔལ་སྤྱན་རས་གཟིགས། །བཛྲ་
པ་ཎི་དཀར་དམར་མཐིང་། །རིགས་འདུས་རྒྱལ་བའི་སྐུ་ལ་རྫོགས། །རང་ལས་ཤར་བའི་
ཡེ་ཤེས་ལྷ། །ཡེ་ནས་མ་བསྐྱེད་ལྷུན་གྱིས་གྲུབ། །དམ་ཚིག་ཡེ་ཤེས་གཉིས་སུ་མེད། །ཆོ་
འཕྲུལ་བསམ་ཡས་མཛད་པའི་ཚོགས། །མོས་པས་རྗེས་སུ་དྲན་པས་འདུད། །དབྱིངས་
ལས་རོལ་པ་ཤར་བ་ཡི། །སྣང་སྲིད་སྣོད་བཅུད་སྐྱེ་འགྲོ་ཀུན། །ཡེ་ནས་འདོད་ཡོན་རྒྱན་
དུ་བཞེས། །ཁྱད་པར་དུག་གསུམ་ཉོན་མོངས་ལས། །བྱུང་བའི་ས་བདག་ཀླུ་གཉན་
རྣམས། །སྡོང་ཟླ་སྡེ་བརྒྱད་སྔོན་ལས་དང་། །གློ་བུར་རྦད་འདྲེ་རྦོད་གཏེར་ཀུན། །དྲག་
པོ་ཨེ་ཡི་ཞལ་དུ་བསྟོབས། །དུག་གསུམ་ལྷག་མ་མེད་པར་བཞེས། །དམིགས་མེད་
དབྱིངས་སུ་སྦྱངས་ནས་སུ། །དྲག་སྔགས་མཐུ་ཡི་དངོས་གྲུབ་སྩོལ། །མཉམ་ཉིད་སྐུ་ནི་
འཇམ་དཔལ་དབྱངས། །འགྲོ་ལ་བརྩེ་བས་ཐུགས་ཀྱི་སྤྲུལ། །ཀླུ་གཤེད་ནཱ་གར་རཀྴ་
སྟོན། །དུག་གསུམ་འཇོམས་པའི་བྱེད་པོར་བསྟོད། །བསྙེན་པ་ནི། ཕྱག་ན་རྡོ་རྗེའི་ཐུགས་
ཀར་གནམ་ལྕགས་ཀྱི་རྡོ་རྗེ་ལྟེ་བར་ཕེ་ཡིག་གི་མཐར། ༀ་ཕེ་ལམ་ཧཱུཾ། ཞེས་པས་བསྐོར་བར་
བསམ་ལ། འབུམ་ཕྲག་བཅུར་བཟླའོ། །དེ་ནས་ལས་སྦྱོར་ལ་སྤྱི་བྱེ་བྲག་གཉིས་ལས། རྩ་སྔགས་མཐར། ནག་པོ་ཏི་པ་ཙ་
ཡ་ནཱ་ག་རཀ་ཤ་ཨོཾ་ཕེ་ལམ་ཧཱུཾ། ཞེས་བཏགས་ནས་བཟླས་པ་ནི་སྤྱིར་བསྟན་པའོ། །བྱེ་བྲག་ཀླུའི་སྡེ་བརྒྱད་གནད་ལ་
འབེབས་པའི་སྔགས་རྣམས་ནི་རྒྱུད་ལས་ཤེས་སོ། །འདི་ཧ་ཅང་ཐལ་དྲགས་ན་ལུས་ལ་ཤུ་བ་འབྱུང་བར་ཡང་གསུངས་པས་གདོན་
བྲོས་པའི་རྟགས་དང་ལྷ་ཉེ་བའི་རྟགས་ཀྱི་བྱེ་བྲག་ཕྱེད་པ་གཅེས་སོ། །ཐུན་བསྡུ་བ་ན། སྣོད་བཅུད་རིམ་གྱིས་འོད་
དུ་ཞུ། །སྔགས་ཕྲེང་ཕེ་ཡིག་ཉིད་ལ་ཐིམ། །དེ་ཡང་སྐད་ཅིག་འོད་དུ་ཡལ། །སྤྲོས་བྲལ་
འཇམ་དཔལ་རང་ཞལ་བལྟ། །རྗེས་སུ་ལྷར་ལྡང་སྤྱོད་ལམ་བྱ། །དགེ་བ་དམིགས་མེད་རྒྱ་ཡིས་འདེབས། །འདི་
ལྟར་ན་ག་རཀྴ་ཡི། །རྒྱུན་ཁྱེར་ཉུང་ངུར་བྱས་པ་ནི། །ཨ་ཁུ་སྒུར་ལི་སྔོ་ར་མ། །ཀླུ་ནད་མཛེ་ལ་སྐྲག་ཆེ་ནས། །རྨི་ལྟས་ངན་པས་
སེམས་མ་བདེ། །མཛེ་རིགས་ཡོད་པས་གཉིད་མ་ཁུག །རྣམ་རྟོག་ཆེ་བས་སྨྱོ་ལ་ཁད། །ཉིན་རེ་བཞིན་དུ་འུར་ལོང་ནས། །དོམ་
སྙེགས་བཞིན་དུ་རྒྱུགས་རྒྱུགས་ནས། །བླ་མ་ཚུལ་ཁྲིམས་རྒྱ་མཚོ་ཞེས། །ཆོས་མེད་སྙོམས་ལས་ཟ་ཉལ་མཁན། །འཆལ་གཏམ་
127

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
གཡེང་བས་འདའ་ཞོར་དུ། །ལག་པ་ན་ཡང་འབད་ནས་བྲིས། །དགེ་བས་འགྲོ་བ་རྒེ་རྦ་ཅན། །རྣམ་རྟོག་ནད་ལས་ཐར་གྱུར་ཅིག །
དགེའོ། །མངྒ་ལཾ། །